钦定古今图书集成/历象汇编/岁功典/第066卷 > 河仙谣 张泰
## 钦定古今图书集成/历象汇编/岁功典/第066卷 > 河仙谣 张泰

银河迢迢界秋昊，碧沙两岸生瑶草。冰轮半浸练影
寒，兔杵声干桂花老。锦鸡宫对乌鹊桥，鸾车辗云天
女娇。河西郎君双髻小，牵牛耕烟种兰苕。翠帔仙裙
笑相遇，星罗斗帐秾香护。嬴女吹箫庆《合欢》，羿姬独
宿啼清露。天上恩情惟此夕，求巧女儿那刺促。踆乌
不管经年思，须臾日上扶桑枝。